SVEUČILIŠTE U SPLITU

FILOZOFSKI FAKULTET

raspisuje

NATJEČAJ

za upis u program cjeloživotnog obrazovanja

PEDAGOŠKO-PSIHOLOŠKO-DIDAKTIČKO-METODIČKO OBRAZOVANJE

RADI STJECANJA PEDAGOŠKIH KOMPETENCIJA

(Program PPDMO)

Program PPDMO traje dva semestra, a završava se provjerom znanja i stjecanjem 60 ECTS-a.

Pravo upisa ostvaruju osobe koje, prema odredbama Zakona o odgoju i obrazovanju u osnovnoj i srednjoj školi, osim pedagoških kompetencija, ispunjavaju ostale uvjete za rad u nastavi u osnovnim i srednjim školama.

Uvjeti za upis na Program PPDMO na Filozofskom fakultetu u Splitu: završen odgovarajući nenastavnički studij u znanstvenom području društvenih, humanističkih i interdisciplinarnih znanosti, i to: preddiplomski sveučilišni ili stručni studij na kojem se stječe minimalno 180 ECTS bodova; diplomski sveučilišni studij; integrirani preddiplomski i diplomski sveučilišni studij (stečenih 300 ECTS-a), odnosno četverogodišnji dodiplomski sveučilišni studij prije uvođenja Bolonjske reforme.

**Naknada iznosi** **8.000,00 kuna (plaća se jednokratno prilikom upisa ili najviše u dvije jednake rate od kojih se jedna plaća prilikom upisa), a troškovi upisa u iznosu od 200,00 kuna uplaćuju se jednokratno prilikom upisa.**

Za prijavu na natječaj prilaže se:

a) ispunjena prijavnica (obrazac je dostupan na stranici Fakulteta http://www.ffst.unist.hr);

b) preslika dokaza o državljanstvu ili e-domovnica generirana iz sustava e-Građani;

c) preslika rodnog lista ili e-rodni list generiran iz sustava e-Građani;

d) preslika diplome o odgovarajućem završenom studiju (pristupnici koji su odgovarajući studij završili u inozemstvu prilažu i rješenje o priznavanju inozemne visokoškolske kvalifikacije).

e) potvrda o zaposlenju u odgojno-obrazovnoj ustanovi (samo za zaposlene u odgojno-obrazovnoj ustanovi).

Ako troškove naknade i upisa snosi ustanova prilikom upisa potrebno je priložiti odluku ovlaštenog tijela ustanove o pokrivanju troškova.

Napomena: prilikom upisa pristupnici dostavljaju diplomu u izvorniku na uvid.

**Natječaj je otvoren do 19. kolovoza 2022. godine.**

Prijave se šalju poštom na adresu: Filozofski fakultet u Splitu, Poljička cesta 35, 21 000 Split, uz naznaku na omotnici „za upis na PPDMO“.

Filozofski fakultet u Splitu, u slučaju poslovne neopravdanosti, zadržava pravo donošenja odluke o neorganiziranju Programa PPDMO, o čemu će prijavljeni biti pravodobno obaviješteni.

Podrobnije informacije objavljene su na mrežnim stranicama Filozofskog fakulteta u Splitu <https://www.ffst.unist.hr/>

Dodatne informacije mogu se dobiti na telefon 021 54 55 51, putem e pošte: mtudor@ffst.hr ili morana@ffst.hr

Filozofski fakultet u Splitu